În mitologia greacă, Muntele Pelion (care și-a luat numele după regele mitic Peleus, tatăl lui Ahile) a fost patria lui Chiron Centaurul, tutorele multor eroi greci precum Iason, Ahile, Tezeu și Heracle. Pe Muntele Pelion, în apropierea peșterii lui Chiron, a avut loc nunta lui Thetis cu Peleus. Zeița Eris a dorit să se răzbune pentru că nu a fost invitată și a adus un măr de aur cu inscripția „Pentru cea mai frumoasă”. Disputa care a izbucnit apoi între zeițele Hera, Afrodita și Atena a reprezentat unul din evenimentele premergătoare Războiului Troian. Când gemenii Otus și Ephialtes au încercat să ia cu asalt Olimpul, ei au așezat Muntele Pelion peste Muntele Ossa (aceasta este originea expresiei „Pelion peste Ossa”).